આ વાતની શરૃઆત કંઈક આ રીતે થઈ હતી. થોડા દિવસ પહેલાં પાપોને ‘વોઇસ ઓફ ઇન્ડિયા’ના બાળકો સાથે હોળી એન્જોય કરી રહેલો એક વીડિયો યુ-ટ્યૂબ પર અપલોડ કર્યો જેમાં તે એક બાળકીને હોઠ પર કિસ કરતો જોવા મળે છે. આ વાત પાપોન માટે નાની હશે, પરંતુ યુ-ટ્યૂબ પર વીડિયો જોનારી સુપ્રીમ કોર્ટની મહિલા વકીલે તેના વિરુદ્ધમાં ફરિયાદ નોંધાવી છે. એટલંુ જ નહીં, પરંતુ અન્ય લોકોએ પણ આ એક શર્મનાક વાત છે અને સેકસુઅલ હેરેસમેન્ટ છે તેમ કહી સખત વિરોધ કર્યો છે. જેના કારણે પાપોને જજની ખુરશી છોડી અનેે પોતાનો પક્ષ રાખતા ટ્વિટ કર્યું કે, હું મારી પ્રોફેશનલ જવાબદારી પૂર્ણ કરવા માટે સક્ષમ નથી. મને કાયદો વ્યવસ્થા પર પૂરો વિશ્વાસ છે. આ આખો મુદ્દો પૂર્ણ થયા પછી જ હું પાછો ફરીશ. જ્યારે બીજી બાજુ જે બાળકી સાથે આ ઘટના બની તેનું કહેવું છે કે પાપોન સર નિર્દોષ છે અને જે રીતે મારા પપ્પા મને વ્હાલ કરે તે રીતે જ તે મને વ્હાલ કરે છે. સરે કશું જ ખોટું કર્યું નથી.